				    ฟ้าประทาน เทวดา มาจุติ
		 	  	เป็นดำริ จากสวรรค์ นั้นมอบให้
		 	   	ห้าธันวา ราชสมภพ เพื่อปวงไทย
		 	   	สยามได้ เอกองค์ วงศ์จักรี
		 	   	    คือพระนาม ภูมิพล ผู้ทรงศักดิ์
		 	   	ทรงประจักษ์ แจ้งพระทัย ไว้เต็มที่
		 	   	ปวงประชา ไม่ทิ้งองค์ พระภูมี
		 	  	ทรงจะทิ้ง ประชาชี ได้อย่างไร
		 	  	    เก้ามิถุนา นั้นพระองค์ ทรงครองราชย์
		 	  	ประชาราษฎร์ แซ่ซ้อง ต้องยิ่งใหญ่                                 
		 	   	ต่างยินดี ก้มกราบองค์ พระทรงชัย
			  	ต้องนำไทย นำรัฐ พัฒนา
			  	    เจ็ดสิบปี ที่พระองค์ ทรงมุ่งมั่น
			   	ได้ฝ่าฟัน แน่วแน่ แก้ปัญหา
			  	การเกษตร คมนาคม การกีฬา
			  	สิ่งแวดล้อม การศึกษา เพื่อปวงไทย  
			 	    ทั่วแผ่นดิน ถิ่นสยาม นายชื่อนี้
			   	ทุกท้องที่ ทั่วทุกภาค ยากเพียงไหน
			  	แต่พระองค์ ทรงมุ่งมั่น ดั้นด้นไป
			 	เพื่อแก้ไข ความเดือดร้อน ให้ผ่อนคลาย
				    วันที่สิบ สามตุลา ปีห้าเก้า
			  	รายงานข่าว ทางทีวี มีเรื่องใหญ่
			 	แถลงการณ์ จากในวัง ฟังทันใด
			 	ต้องตกใจ แทบเป็นลม ล้มทั้งยืน
				    องค์เหนือหัว ทรงเสด็จ สวรรคต
			  	สุดสลด อยู่ในใจ ไม่อาจฝืน
			 	น้ำตานอง ไม่หยุด สุดกล้ำกลืน
			 	ทั่วแผ่นผืน พสุธา แสนอาลัย
				    พระชันษา แปดสิบเก้า ถึงคราวสิ้น
			  	สุดแผ่นดิน องค์เหนือหัว อีกสมัย
[bookmark: _GoBack]			 	รัชกาล ที่เก้า ของชาวไทย
			 	ขอเทิดไว้ อย่างสูงส่ง องค์ภูมิพล
					ข้าพระพุทธเจ้า
          นายเปรมศักดิ์ เที่ยงบางหลวง
๑ พฤศจิกายน ๒๕๕๙


